Aber, wi gsäit, das isch lang nachane gsii. Vor zwäi jaar sind beed zeersch em Ääschme uf de seel umetrampet, dänn uf siim ‹boss› sinere seel, und schliessli uf em ‹boss› siim scheff sinere seel. Und na epaar ander seele sind a d räie choo. Wie s ebe so isch, wänn di äint partei de tood hund wott uusgrabe und en di ander im gägetäil im tüüffschte loch une laa. Der Ääschme erineret sich na guet an säbe friitigaabig.